Public procurement notice: Contract Notice
Published: 2025-11-13
Buyer: Etelä-Pohjanmaan hyvinvointialue
Country: FI
Region: FI199
Contract type: Services
Procedure: Open procedure
CPV classification: 33138000 | 33141800 | 33141820 | 85130000: Dental practice services
Estimated value: 6000000 EUR
Submission deadline: 2025-12-14
Award criteria: price, quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on hankintalain liitteen E mukainen kansallisen kynnysarvon ylittävä terveyspalvelujen hankinta.

Hankinta toteutetaan hankintalain 32 §:n mukaisella avoimella menettelyllä. Tavoitteena on järjestää Tilaajan ja asiakkaiden tarpeet huomioivia, vaikuttavia ja kohtuuhintaisia palveluja sekä varmistaa palvelujen laatu, saatavuus ja kattavuus. Lisäksi tavoitteena on rakentaa Tilaajan ja palveluntuottajien välille sopimuskauden aikana kehittyvä yhteistyömalli, joka tukee palvelujen sisältöjen ja saatavuuden parantamista. Kilpailutuksen perusteella muodostetaan puitejärjestely valittujen palveluntuottajien kanssa.

Puitejärjestely perustetaan julkaisemalla tarjouspyyntö liitteineen. Puitejärjestelyn perustamisen yhteydessä kaikki palveluntuottajat, jotka täyttävät tarjouspyynnössä asetetut vaatimukset, voivat jättää tarjouksen tarjouskilpailuun. Tilaaja tekee hankintamenettelystä hankintapäätöksen, ja hankintamenettelyn lainvoimaisen hankintapäätöksen perusteella muodostetaan puitejärjestely valittujen palveluntuottajien kanssa.

Hankinta on jaettu yhdeksään (9) osa-alueeseen (sotekeskukset + suu- ja leukasairauksien poliklinikka). Tarjoaja voi tarjota yhteen tai useampaan osa-alueeseen. 

Osa-alueiden sisällä hankittavat tuotteet on jaettu viiteen (5) eri tuoteryhmään (kts. Liite Hinnoittelulomake ja Liite Valintaperusteet ja pisteytysmenetelmä). Tarjoaja voi tarjota yhtä tai useampaa tuoteryhmää osa-alueen sisällä. Tuoteryhmän sisällä tarjoajan on annettava hinta vähintään pakolliseksi asetetuille tuotteille, jotta tarjous otetaan osa-aluekohtaisessa ja tuoteryhmäkohtaisessa vertailussa huomioon. Selvyyden vuoksi todettakoon, että jotta tarjoaja voi tarjota tuoteryhmän ei-pakollisia tuotteita, on tarjoajan myös pystyttävä tarjoamaan kyseisen tuoteryhmän pakollisia tuotteita.

Jokaiselle tuoteryhmälle valitaan palveluntuottajat Liitteessä Valintaperusteet ja pisteytysmenetelmä kuvatulla tavalla, osa-aluekohtaisesti. Valittujen palveluntuottajien määrä voi vaihdella osa-alueittain ja tuoteryhmittäin.

Tarjousten valintaperusteena on kokonaistaloudellinen edullisuus, jonka perusteena on hinta 40 % ja laatu 60 %. Vertailupisteet muodostuvat tuoteryhmäkohtaisesti pakolliseksi asetettujen tarjottavien tuotteiden osalta. Tarjousten vertailusta muodostunut vertailujärjestys ilmoitetaan hankintapäätöksen liitteellä. Vertailussa ei synny etusijajärjestystä.

Tilaajalla on oikeus laatia puitejärjestelyyn hyväksyttyjen palveluntuottajien kanssa hankintasopimuksia siten, että samanaikaisesti voi olla useampi palveluntuottaja tuottamassa palveluita, Tilaajan ja loppuasiakkaiden tarpeiden mukaisesti. Yhden palveluntuottajan ei tarvitse täyttää Tilaajan koko tarvetta.

Sopimuskauden aikana Tilaaja ohjaa asiakkaita palvelun piiriin ensisijaisesti osa-alueen tuoteryhmän vertailujärjestyksen mukaisesti. Ohjauksessa otetaan huomioon asiakkaan etu ja yksilölliset tarpeet, sopimuskauden aikana saadut palautteet sekä palveluntuottajien kapasiteetti.
Työn lähettävä hammaslääkäri tekee lopullisen ratkaisun siitä, mille sopimushammaslaboratoriolle työ osoitetaan. Päätös perustuu potilaskohtaiseen lääketieteelliseen arvioon sekä potilaan edun ja hoidon asianmukaisuuden varmistamiseen. Mikäli hammaslääkärin perusteltu lääketieteellinen arvio sitä edellyttää, voi työn osoittaminen poiketa vertailujärjestyksestä.

Palveluntuottaja sopii yhdessä toimeksiannon tehneen Tilaajan kanssa aikataulusta ja muista tilauksen/toimeksiannon sisällöistä erikseen.
Hankinnan kohteena on hammaslaboratoriopalvelut ja hammastekniset työt Etelä-Pohjanmaan hyvinvointialueen tarpeeseen. Palvelun tavoitteena on tuottaa laadukkaita, ammattitaidolla tehtyjä hammasteknisiä tuotteita Etelä-Pohjanmaan hyvinvointialueen suun terveydenhuollon potilaille. Hammaslaboratoriopalveluita ja hammasteknisiä töitä hankitaan koko hyvinvointialueen tarpeisiin sote-keskuksiin ja suu- ja leukasairauksien poliklinikalle.

Hankittavat palvelut ja tuotteet

Tässä hankinnassa tavoitteena on hankkia hammaslaboratoriopalveluita ja hammasteknisiä töitä seuraaviin tuoteryhmiin:

• Oikomiskojeet
• Purentakiskot
• Irtoproteesit
• Kiinteä-, implanttiprotetiikka
• Uniapneakiskot

Luettelo sisältää sekä palveluna tuotettavat laboratoriotyöt että niihin liittyvät lopputuotteet. Tarkemmat erittelyt kunkin tuoteryhmän sisällöstä ja yksityiskohdista on esitetty tarjouspyynnöllä ja sen liitteissä Palvelukuvaus ja Hinnoittelulomake.

Sirullisten uniapneakiskojen hankinta toteutetaan mahdollisesti erillisellä sisäisellä kilpailutuksella niiden palveluntuottajien kesken, jotka ovat tarjonneet tarjouskilpailussa uniapneakiskoja. Tarjoaminen tuoteryhmään uniapneakiskot ei sido palveluntuottajaa osallistumaan mahdolliseen tulevaan sisäiseen kilpailutukseen.

Kaikille tuoteryhmään uniapneakiskot tarjonneille palveluntuottajille tarjotaan tasapuolinen mahdollisuus osallistua sisäiseen kilpailutukseen koskien sirullisia uniapneakiskoja. Palveluntuottajat, jotka eivät tarjonneet tuoteryhmään uniapneakiskot, eivät voi osallistua mahdolliseen sisäiseen kilpailutukseen sirullisten uniapneakiskojen osalta.

Tiedossa olevan mahdollisen sirullisia uniapneakiskoja koskevan sisäisen kilpailutuksen lisäksi tilaaja varaa oikeuden toteuttaa kilpailutuksia niiden palvelutuotteiden osalta, joita sopimuskauden aikana mainittujen palvelutuotteiden lisäksi mahdollisesti tunnistetaan. Kilpailutus kohdennetaan puitejärjestelyyn valituille Palveluntuottajille.

Hankittava palvelu perustuu järjestämislain (612/2021) säännöksiin. Hankittavan palvelun määrä voi vaihdella sopimuskaudella. Sopimus ei sisällä määräostovelvoitetta, eikä tuota Palveluntuottajalle yksinoikeutta myydä palvelua Tilaajalle. Hankinnalla täydennetään Tilaajan omaa palveluntuotantoa. Tilaaja varaa oikeuden neuvotella tähän sopimukseen liittyvistä muutoksista tilanteissa, jossa lainsäädäntö tai muu merkittävä vaatimus muuttaa suun terveydenhuollon toimintaympäristöä. 

Hankinnan kohde ja sisältö on kuvattu tarkemmin tällä tarjouspyynnöllä ja tarjouspyynnön liitteissä:

Liite Palvelukuvaus
Liite Sopimusluonnos
Liite Valintaperusteet ja pisteytysmenetelmä
Liite Hinnoittelulomake
Liite Tietosuojaliite
Liite HYVAEP Tietoturvallisuusliite
Liite JYSE 2025 Palvelut
Osa-alueeseen kuuluvat hammashoitolat ja osoitteet:

• Alajärvi, Lääkärintie 5, 62900 Alajärvi
• Lappajärvi, Vanhalantie 8 A, 62600 Lappajärvi
• Vimpeli, Opintie 1, 62800 Vimpeli
Osa-alueeseen kuuluvat hammashoitolat ja osoitteet:

• Ilmajoki, Pappilantie 2, 60800 Ilmajoki
Osa-alueeseen kuuluvat hammashoitolat ja osoitteet:

• Kauhajoki, Männikönkuja 2, 61800 Kauhajoki
• Teuva, Tuokkolantie 6, 64700 Teuva